b'\n_START_ARTICLE_\nAseksualumas\n_START_PARAGRAPH_\nAseksualumas\xc2\xa0- seksualinio potraukio netur\xc4\x97jimas.\n_START_SECTION_\nDiskusijos\n_START_PARAGRAPH_\nAseksualumas skiriasi nuo antiseksualumo. Nors aseksualai gali tur\xc4\x97ti daug bendro su antiseksualais, ta\xc4\x8diau aseksualai neturi teigiamo/neigiamo po\xc5\xbei\xc5\xabrio \xc4\xaf seks\xc4\x85. Taip pat aseksualumo nereikia painioti su fiziniu nepaj\xc4\x97gumu atlikti lytin\xc4\xaf akt\xc4\x85 ir prat\xc4\x99sti gimin\xc4\x99._NEWLINE_Kai kurie mano, kad aseksualumas yra seksualinis sutrikimas. Tam tikrais atvejais sekso atsisakymas gali b\xc5\xabti sukeltas pana\xc5\xa1i\xc5\xb3 prie\xc5\xbeas\xc4\x8di\xc5\xb3, bet \xc5\xa1iuolaikin\xc4\x97 medicina pripa\xc5\xbe\xc4\xafsta, jog aseksualumas n\xc4\x97ra patologija bei yra nekenksmingas fizinei ir psichinei sveikatai. Tai patvirtina ir dauguma \xc5\xbemoni\xc5\xb3, vadinan\xc4\x8di\xc5\xb3 save aseksualais. Jeigu aseksualumas nesukelia koki\xc5\xb3 nors kan\xc4\x8di\xc5\xb3, tai negalima jo priskirti medicininiams ar emociniams sutrikimams._NEWLINE_Iki \xc5\xa1iol vyksta diskusijos d\xc4\x97l to, ar galima laikyti aseksualum\xc4\x85 ketvirta seksualine orientacija. N\xc4\x97ra vieningos nuomon\xc4\x97s apie tai, ar aseksualu gali vadinti save tik tas, kas visai neturi lytinio potraukio. Daugelis mano, jog tam tikro supratimo ribose aseksualas gali tur\xc4\x97ti silpnai i\xc5\xa1reik\xc5\xa1t\xc4\x85 lytin\xc4\xaf potrauk\xc4\xaf.\n_START_SECTION_\nAseksualumas Rusijoje\n_START_PARAGRAPH_\nRusakalbiame internete egzistuoja Rusijos aseksual\xc5\xb3 bendrija (AVENru), kuri atsirado Asexual Visibility and Education Network (AVEN) d\xc4\x97ka. Kaip anglakalb\xc4\x97s AVEN taip ir rusakalb\xc4\x97s AVENru bendrijos tikslas yra aseksual\xc5\xb3 ir kit\xc5\xb3 \xc5\xbemoni\xc5\xb3, artim\xc5\xb3 jiems savo pasaul\xc4\x97jauta s\xc4\x85junga, taip pat informacijos apie aseksualus ir aseksualum\xc4\x85 skleidimas visame pasaulyje._NEWLINE_Reikia patikslinti, jog AVEN\xc2\xa0\xe2\x80\x93 tai ne tik aseksualai, bet ir tie, kam artima ar idomi aseksualumo tema.\n_START_SECTION_\nTyrin\xc4\x97jimai\n_START_PARAGRAPH_\nAseksualumas buvo ma\xc5\xbeai tyrin\xc4\x97tas, o tie tyrimai, kurie buvo atlikti, teigia, kad jis ne ma\xc5\xbeiau paplit\xc4\x99s kaip, pavyzd\xc5\xbeiui, homoseksualumas (Bogart, 2005)._NEWLINE_Tyrimai, atlikti su avimis, parod\xc4\x97, kad apie 2-3% tirt\xc5\xb3 individ\xc5\xb3 neturi jokio akivaizdaus susidom\xc4\x97jimo poravimusi su bet kokios lyties individais. Kituose tyrimuose, atliktuose su \xc5\xbeiurk\xc4\x97mis ir pel\xc4\x97nais, iki 12\xc2\xa0% patin\xc5\xb3 nerod\xc4\x97 susidom\xc4\x97jimo patel\xc4\x97mis. J\xc5\xb3 tarpusavio santyki\xc5\xb3 su kitais patinais tyrin\xc4\x97jim\xc5\xb3 n\xc4\x97ra, nors \xc5\xa1ie tyrimai yra svarb\xc5\xabs nagrin\xc4\x97jant aseksualumo klausim\xc4\x85 (Vestfal, 2004)._NEWLINE_Gyv\xc5\xabn\xc5\xb3 klas\xc4\x97 verpet\xc4\x97s Bdelloidea, yra 100% aseksuali jau 40 (ar net 80) mln. met\xc5\xb3. \xc5\xa0ia klas\xc4\x99 sudaro tik patel\xc4\x97s, besidauginan\xc4\x8dios partenogeneze. Verpe\xc4\x8di\xc5\xb3 Bdelloidea yra 360 r\xc5\xab\xc5\xa1i\xc5\xb3._NEWLINE_Apklausoje apie seksualum\xc4\x85, atliktoje Did\xc5\xbeiojoje Britanijoje 1\xc2\xa0% respondent\xc5\xb3 atsak\xc4\x97, kad jie niekada niekam nejaut\xc4\x97 jokio seksualinio potraukio (Bogert, 2004). Kinsi institutas taip pat atliko apklaus\xc4\x85 \xc5\xa1ia tema ir padar\xc4\x97 i\xc5\xa1vad\xc4\x85, jog aseksualams daugiau b\xc5\xabdingas silpnas seksualinis potraukis negu stiprus seksualumo slopinimas (Prauz ir Grechem, 2002)._NEWLINE_Lytinio pasitenkinimo nepatyr\xc4\x97 tre\xc4\x8ddalis moter\xc5\xb3, apklaust\xc5\xb3 H. Malevska Lenkijoje. 44% i\xc5\xa1 2000 moter\xc5\xb3, apklaust\xc5\xb3 S. Schnabl Vokietijoje, nepatyr\xc4\x97 orgazmo ar patyr\xc4\x97 j\xc4\xaf labai retai. Z.V. Ro\xc5\xbeanovskos duomenimis i\xc5\xa1 412 moter\xc5\xb3, reguliariai gyvenusi\xc5\xb3 lytin\xc4\xaf gyvenim\xc4\x85 ne ma\xc5\xbeiau kaip 3 metus, retkar\xc4\x8diais patyr\xc4\x97 orgazm\xc4\x85 27,4%, niekada nepatyr\xc4\x97 18% moter\xc5\xb3._NEWLINE_Prie\xc5\xa1 2 metus vykusiose apklausose 11% Rusijos moter\xc5\xb3 ir 7,2% vyr\xc5\xb3 s\xc4\x85moningai veng\xc4\x97 intymaus artumo. \xc5\xa0ie duomenys buvo gauti i\xc5\xa1 autoritetingo Europos instituto, kuris tiria \xc5\xa1iuolaikini\xc5\xb3 \xc5\xa1eimynini\xc5\xb3 santyki\xc5\xb3 ir santuokos problemas. Tarp apklaust\xc5\xb3j\xc5\xb3 buvo 5,2% sutuoktini\xc5\xb3 por\xc5\xb3, kurie parei\xc5\xa1k\xc4\x97, jog susilaiko nuo artumo ir daugiau kaip pus\xc4\x97 jau\xc4\x8diasi laimingi. I\xc5\xa1silavinusi\xc5\xb3 \xc5\xbemoni\xc5\xb3 tarp j\xc5\xb3 \xc5\xbeymiai daugiau negu t\xc5\xb3, kurie baig\xc4\x97 tik vidurin\xc4\x99 mokykl\xc4\x85._NEWLINE_Tokius pat skai\xc4\x8dius tyrin\xc4\x97tojai gavo Vakar\xc5\xb3 Europoje, i\xc5\xa1skyrus Ispanij\xc4\x85 ir Italij\xc4\x85, anks\xc4\x8diau analogi\xc5\xa1ki rezultatai buvo gauti ir JAV.\n_START_SECTION_\nVariantai\n_START_PARAGRAPH_\nAseksualumas nesusij\xc4\x99s su noru tur\xc4\x97ti ar netur\xc4\x97ti vaik\xc5\xb3. Aseksualai, kurie nori tur\xc4\x97ti vaik\xc5\xb3, gali atlikti lytin\xc4\xaf akt\xc4\x85 d\xc4\x97l apvaisinimo, taip pat jie gali pasirinkti dirbtin\xc4\xaf apvaisinim\xc4\x85 ar \xc4\xafvaikinim\xc4\x85._NEWLINE_Aseksualus galima skirstyti \xc4\xaf tuos, kurie niekada netur\xc4\x97jo lytinio potraukio ir \xc4\xaf tuos, kurie jo atsikrat\xc4\x97 slopinimo ar susilaikymo b\xc5\xabdu. Aseksualumas n\xc4\x97ra tas pats, kas susilaikymas nuo lytinio aktyvumo. Aseksualumo negalima tapatinti su celibatu. Dauguma aseksual\xc5\xb3 turi lytinius santykius d\xc4\x97l socialini\xc5\xb3 prietar\xc5\xb3 poveikio, d\xc4\x97l gimin\xc4\x97s t\xc4\x99simo, d\xc4\x97l to, jog stengiasi patenkinti partnerio nor\xc4\x85. \xc5\xbdmon\xc4\x97s, kuri\xc4\x99 laikosi celibato ne visais atvejais yra aseksualai.\n_START_SECTION_\nAseksualumas ir religija\n_START_PARAGRAPH_\nDauguma tik\xc4\x97jim\xc5\xb3 laiko aseksualum\xc4\x85 auk\xc5\xa1tesne dvasine b\xc5\xabsena, tiesiogiai susiedami \xc5\xa1varos ir skaistumo sampratas su sekso ir seksualini\xc5\xb3 nuod\xc4\x97ming\xc5\xb3 min\xc4\x8di\xc5\xb3 nebuvimu. Budist\xc5\xb3 nirvana yra aseksuali, nes ji rei\xc5\xa1kia i\xc5\xa1silaisvinim\xc4\x85 nuo vis\xc5\xb3 nor\xc5\xb3. Kai kurie aseksualai mano, kad seksualini\xc5\xb3 nor\xc5\xb3 nebuvimas daro juos labiau dvasingais ir laiko tai pa\xc4\x8dia auk\xc5\xa1\xc4\x8diausia dvasine pozicija. \xc5\xa0iais laikais aseksualumas paprastai nesusiduria su religiniu nepritarimu.\n_START_SECTION_\nAseksualumas mene\n_START_PARAGRAPH_\nSprend\xc5\xbeiant pagal visk\xc4\x85, garsusis Konano Doilio \xc5\xa0erlokas Holmsas buvo aseksualus, taip pat kita \xc4\xaf\xc5\xbeymi Agatos Kristi persona\xc5\xbe\xc4\x97 mis Marpl taip pat buvo aseksuali. Aplamai angl\xc5\xb3 klasikin\xc4\x97je literat\xc5\xabroje galima sutikti nema\xc5\xbeai persona\xc5\xbe\xc5\xb3, besielgian\xc4\x8di\xc5\xb3 pakankamai aseksualiai._NEWLINE_Hario Harisono ir Marvino Li Minski mokslin\xc4\x97s fantastikos romane \xe2\x80\x9ePasirinkimas pagal Tiuring\xc4\x85\xe2\x80\x9c pagrindinis herojus \xc4\xafveikia seksualin\xc4\xaf potrauk\xc4\xaf ir tampa aseksualu._NEWLINE_Mokslin\xc4\x97s fantastikos apysakoje \xe2\x80\x9eDistresas\xe2\x80\x9c (1995) Iganas Gregas apra\xc5\xa1o 22\xc2\xa0\xe2\x80\x93 ojo am\xc5\xbeiaus pasaul\xc4\xaf, kur aseksualumas yra pripa\xc5\xbeintas lytine orientacija._NEWLINE_Aleksandro Chodorovskio Metabaronien\xc4\x97 Agora buvo aseksuali._NEWLINE_Vienas i\xc5\xa1 pagrindini\xc5\xb3 Kurto Voneguto heroj\xc5\xb3 \xe2\x80\x9eDeadeye Dick\xe2\x80\x9c (1982) buvo aseksualas d\xc4\x97l vaikyst\xc4\x97je patirtos traumos._NEWLINE_Aseksualumas b\xc5\xabdingas vienam i\xc5\xa1 pagrindini\xc5\xb3 amerikie\xc4\x8di\xc5\xb3 filmo \xe2\x80\x9eTrasa 60\xe2\x80\x9c persona\xc5\xbe\xc5\xb3 misteriui O.\xc5\xbd. Grantui.'